Държавен вестник, бр. 26, 2018 г., стр. 11

БРОЙ  26	
Д Ъ Р Ж А В Е Н  В Е С Т Н И К 	
СТР.  11  
на координиран подход при управлението и 
финансирането на Системата за защита на 
националната сигурност;
• реализиране на механизми и мерки за 
координирано, съвместно придобиване от 
ведомствата на ново въоръжение, техника, 
комуникационно-информационни системи, 
оборудване и екипировка, съвместно стро-
ителство и поддръжка на специализирана 
инфраструктура и др.; целта е да се повиши 
ефективността на разходите поради по-ни-
ските цени за придобиване и поддръжка на 
еднотипни и повече като количество стоки 
и услуги, както и постигането на пълна опе-
ративна съвместимост между ведомствата 
от Системата за защита на националната 
сигурност;
• модернизация на въоръжените сили и 
подмяна на основните остарели оръжейни 
платформи; прекъсване на зависимостта при 
поддръжката на отбранителните способно-
сти на въоръжените сили от държави извън 
НАТО и ЕС;
• неотложно прилагане на мерки от из-
пълнителната и законодателната власт за 
преодоляване на растящия брой вакантни 
длъжности във ведомствата от Системата за 
защита на националната сигурност.
79. Други дългосрочни приоритети на на-
ционалната сигурност са:
• постоянни мерки за поддържане на високо 
ниво на окомплектуване с човешки ресурси 
на ведомствата от Системата за защита на 
националната сигурност;
• регламентиране на правилата и механиз­
мите за координиране на отделните секторни 
политики и действията на ведомствата от Сис-
темата за защита на националната сигурност 
с действията на гражданските организации и 
бизнеса при практическото противодействие 
на рисковете и заплахите за националната 
сигурност, както и при кризи от различен 
характер, чрез изработване и приемане на 
нов Закон за управление на кризи;
• готовност за изпълнение на дейностите по 
поддръжка като страна домакин по приемане 
на съюзни сили на територията на Република 
България;
• изпълнение на дейности, свързани с 
отбранително-мобилизационната подготовка 
на страната.
80. Предприемане на неотложни действия 
за преодоляване на демографската криза и 
утвърждаване в средносрочен план на трайна 
тенденция за нарастване на българското насе-
ление. За целта е необходимо предприемането 
на мерки за повишаване на раждаемостта и 
постигане поне на нулев естествен прираст, 
за намаляване на младежката емиграция и за 
въвеждане на проактивна имиграционна по-
литика, съобразена с националните интереси. 
Това изисква изграждането на нормативен и 
институционален капацитет за работа с по-
значими имигрантски потоци и утвърждаване 
на имиграционни процедури, ориентирани 
към качествен подбор на кандидатите в съ-
ответствие с потребностите на икономиката, 
обществото и държавата. 
81. Осъществяването на справедливо и в 
разумни срокове правораздаване формира 
доверието на обществото към държавното уп-
равление и гарантира правата на гражданите, 
нормалното функциониране на институциите и 
икономическите субекти. То ще се постига чрез:
• гарантиране на прозрачност и ефектив-
ност на всички етапи от правораздаването;
• повишаване на професионализма на 
службите за сигурност и обществен ред, про-
куратурата и съда и развитие на формите за 
отчетност пред обществото;
• създаване на единна информационна 
среда за наблюдение и контрол на правораз­
давателния процес;
• гарантиране независимостта на съдеб-
ната власт и нейната защита срещу опити за 
нерегламентирано въздействие;
• създаване на ефективни форми за право-
раздаване по особено опасни за обществото и 
сложни за разследване престъпления.
82. Насърчаването на законните форми и 
прояви на стопанска дейност и гарантирането 
на приходите в държавния бюджет има съ-
ществено значение за ресурсното осигуряване 
на политиката за национална сигурност. То 
ще се постига чрез:
• подобряване на нормативната и инсти-
туционалната среда за започване и развитие 
на стопанска дейност;
• ускоряване прилагането на мерките за 
ограничаване на сивата икономика;
• укрепване на органите за финансов одит 
при възлагане, изпълнение, наблюдение и 
контрол на обществени поръчки, концесии 
и публично-частно партньорство;
• развитие на формите на добро корпоратив-
но управление и на културата на отчетност от 
страна на бизнеса и неговите представителни 
организации.
IV.3. Секторни политики за сигурност
Политики за финансова и икономическа 
сигурност
83. Поддържане на стабилност на финан-
совата система, мониторинг на съществува-
щите рискове и предприемане на действия 
за минимизиране на вероятността за тяхната 
реализация.
84. Поддържане на макроикономическата 
и фискалната стабилност и изграждане на 
защитни механизми за противодействие на 
пренасянето на ефектите от външни нега-
тивни развития.
85. Подготовка на страната за постигане 
на членство в Европейски паричен съюз. До 
постигане на тази стратегическа цел се запазва 
въведеният паричен съвет.